钦定古今图书集成/历象汇编/庶征典/第182卷 > 《蝗灾自劾疏》王恕
## 钦定古今图书集成/历象汇编/庶征典/第182卷 > 《蝗灾自劾疏》王恕

“窃惟蝗蝻生发，固虽天灾，实关人事。人事修则天意
可回，而灾不为灾矣。昔卓茂令密邑而蝗不入境，茂
能修其职也。今蝗蝻为患于河南者，岂无故乎？良由
臣巡抚失职，不能敷宣圣化，以安民人，是故上天以
此而谴告耳。”况臣管内地方，连年水旱，加以去岁荆、
襄盗起，军劳于征调，民困于转输。及今年又起运税
“粮井勘合买办物料等件，比之往年数多，今又遭此
蝗蝻之灾，军民何以生耶？”考之于史，宋真宗罢诸营
建而飞蝗尽绝，此真宗能修德政以应天，是以天灾
随之而消也。伏望陛下以天戒为可畏，以地方为当
重，将臣罢归田里，另选贤能代理其事。尢望陛下去
奢崇俭，除祭祀军需之外，其馀一应“不急之务，无益
之事，可减省者减省之，可停止者停止之，使财不妄
费，民困少舒，庶几天意可回，而灾沴可弭矣。”臣受国
重寄，值兹灾异，不敢循默。